Googles alternativ til cookies rulles ud på Android

De traditionelle cookies har fået på puklen for krænkelse af privatlivet. Derfor har flere aktører lanceret deres egne løsninger i et forsøg på at facilitere en “mildere” form for brugersporing. Google arbejder på et initiativ, de kalder Privacy Sandbox, der fungerer som et alternativ til tredjepartscookies. Nu fortæller virksomheden, at løsningen er ved at blive rullet ud i beta på Android-platformen.

Android-lanceringen betyder, at udviklere nu får adgang til nye API’er, der ifølge Google ikke bruger identifikatorer, der kan spore brugernes aktivitet på tværs af applikationer og hjemmesider.

En af de nye API’er på Android-platformen hedder ‘Topics’. Google beskriver den som “genkendelige kategorier” af interesser baseret på de apps, du bruger. Dette er beregnet til at være en mere grovkornet form til at identificere brugerinteresser, som annoncører kan bruge til at afgøre, hvilke annoncer der kan være relevante.

Kategorierne genereres kun på selve enheden, således at informationen om apps ikke deles med eksterne aktører. Brugerne har også overblik over, og kan styre, kategorierne i indstillingsmenuen på mobilen.

Privacy Sandbox er Googles alternativ til Apples App Tracking Transparency (ATT), som blev introduceret med iOS 14.5. Funktionen kræver brugerens samtykke til at spore dem på tværs af andre apps og websteder. Google afviser ATT som “en “stump tilgang””utilstrækkelig”, da den ikke tilbyder en alternativ måde for app-udviklere og annoncører at erstatte den tabte indkomst fra målretning baseret på cookies.

Mere information om, hvad Privacy Sandbox indebærer på Android-platformen, kan findes på denne side.

Googles alternativ til cookies rulles ud på Android